钦定古今图书集成/明伦汇编/氏族典/第460卷 > 魏初
## 钦定古今图书集成/明伦汇编/氏族典/第460卷 > 魏初

按《元史魏初传》：“初字大初，弘州顺圣人。从祖璠无子，
以初为后。初好读书，尢长于《春秋》，为文简而有法。中
统元年，始立中书省，辟为掾史。久之，授国史院编修
官，寻拜监察御史，出佥陕西、四川按察司事，历陕西、
河东按察副使，入为治书侍御史，又以侍御史行御
史台事于扬州，擢江西按察使，寻征拜侍御史。行台”
移建康，出为中丞，卒。子必复，集贤侍讲学士。